Document ID: 32015D0102

POLIITIKA- JA JULGEOLEKUKOMITEE OTSUS (ÜVJP) 2015/102,
20. jaanuar 2015,
Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi relvajõudude juhataja nimetamise ning otsuse Atalanta/4/2014 kehtetuks tunnistamise kohta (Atalanta/1/2015)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artiklit 38,
võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks, (1) eriti selle artiklit 6,
ning arvestades järgmist:
(1)
Ühismeetme 2008/851/ÜVJP artikli 6 lõike 1 kohaselt volitab nõukogu poliitika- ja julgeolekukomiteed tegema otsuse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni ELi relvajõudude juhataja (edaspidi „ELi relvajõudude juhataja”) nimetamise kohta.
(2)
Poliitika- ja julgeolekukomitee võttis 24. juulil 2014 vastu otsuse Atalanta/4/2014, (2) millega nimetatakse kontradmiral Guido RANDO ELi relvajõudude juhatajaks.
(3)
ELi operatsiooni ülem soovitas nimetada kontradmiral Jonas HAGGRENI uueks ELi relvajõudude juhatajaks pärast kontradmiral Guido RANDO ametiaja lõppu.
(4)
ELi sõjaline komitee toetab kõnealust soovitust.
(5)
Otsus Atalanta/4/2014 tuleks seega kehtetuks tunnistada.
(6)
Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises,
ON VASTU VÕTNUD KÄESOLEVA OTSUSE:
Artikkel 1
Kontradmiral Jonas HAGGREN nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi relvajõudude juhatajaks alates 13. veebruarist 2015.
Artikkel 2
Otsus Atalanta/4/2014 tunnistatakse kehtetuks.
Artikkel 3
Käesolev otsus jõustub 13. veebruaril 2015.
Brüssel, 20. jaanuar 2015

Labels: 11
15
18
5